[Video] Só was jy jou hare in die ruimte | Maroela Media
'n Video waarin Karen Nyberg, 'n Amerikaanse ruimtevaarder, demonstreer hoe om dié takie suksesvol uit te voer, doen weer die ronde op sosiale media.
Nyberg verduidelik in die video een van die vrae wat die meeste aan haar gestel word, is hoe sy te werk gaan om haar hare sonder enige gravitasie te was. Dit is juis daarom dat sy besluit het om dié video te maak.
Daar is egter 'n paar reëls: Die ruimtevaarders mag nie haartange of spesiale haarmiddels aan boord die ruimtestasie neem nie. Hulle het net 'n spesiale sjampoe, warm water, 'n haarborsel en 'n handdoek.
Ruimtevaarders kan uitaard ook nie stort nie omdat die gebrek aan gravitasie die water in alle rigtings sal laat loop. Hulle vee hulself dus net skoon met nat lappies.
Nyberg demonstreer hoe sy warm water op haar kop spuit, waarna die druppels in die lug sweef. Daarna wend sy seep aan haar hare, was dit, en vee dit dan bloot droog met 'n handdoek. Tydens die hele proses staan haar lang blonde hare kiertsregop – wat volgens haar sorg dat haar hare natuurlik droog word.